cyanic-selkie/wikianc huggingface dataset:
Komārno
Vēsture
1. gadsimtā mūsdienu Komārno apkārtnē atradās Romas impērijas Panonijas provinces apdzīvotas vietas Brigetio un Kelemantija. 4. gadsimtā romiešus padzina barbari, 6. gadsimtā te ieradās avāri un slāvi. 9. gadsimtā šai teritorijā ieradās ungāri un 10. gadsimtā uzbūvēja savu cietoksni, kas rakstos pirmo reizi minēts 1075. gadā. 1265. gadā Ungārijas karalis Bēla IV Komāromai piešķīra pilsētas tiesības. 16. gadsimtā, lai aizsargātos no Osmaņu impērijas iebrukumiem, uzcelts varenais Vecais cietoksnis, bet 17. gadsimtā - otrs, Jaunais cietoksnis (19. gadsimtā pārbūvēts par vienu no nozīmīgākajiem cietokšņiem Austroungārijas aizsardzības sistēmā). 18. gadsimtā Komāroma bija viena no plaukstošākajām Austrijas pilsētām, 1745. gadā karaliene Marija Terēzija tai piešķīra brīvpilsētas tiesības.
Pēc Pirmajam pasaules karam sekojošās Austroungārijas sadalīšanas, pilsēta tika sadalīta starp divām valstīm. Lielākā daļa nonāca Čehoslovākijā (lai gan te dzīvoja pārsvarā ungāri), bet pilsētas daļa Donavas labajā krastā palika Ungārijai. Pēc Otrā pasaules kara Komārno bija ČSSR sastāvā, bet kopš šīs valsts sadalīšanas ietilpst Slovākijā.
Ekonomika
Pilsētā atrodas kuģu būves uzņēmums Slovenské lodenice Komárno.
Iedzīvotāji
Pēc 2011. gada datiem vairums pilsētas iedzīvotāju ir ungāri (53,8 %), dzīvo arī slovāki (33,5 %). Pēc reliģiskās pārliecības - katoļi (53,5 %), reformāti (12,6 %), luterticība (3,9 %).
Ievērojamas personības
Komārno dzimuši ungāru dramaturgs Mors Jokai (Jókai Mór, 1825-1904), Ungārijas karalis Ladislavs Postums (V. László, 1440-1457), komponists Francs Lehārs (Franz Lehár, 1870-1948), kanādiešu kinorežisors Aivans Raitmans (Ivan Reitman, 1946) un endokrinologs Hanss Selje (Hans Selye, 1907–1982).
Sarah Palin Channel
Sarah Palin Channel bija tiešsaistes televīzijas ziņu kanāls, kas veltīts Sāras Peilinas personībai un viņas veidotajiem rakstiem. Kanāls tika dibināts 2014. gada 27. jūlijā. Peilina paziņoja, ka viņas kanālā tiks attēlotas gan ziņas un jaunumi, gan arī "jautrība, kas valda Peilinu ģimenē, un ģimenes piedzīvojumi dabā." Sarah Palin Channel bija daļa no TAPP TV mediju kompānijas, kuru vada bijušais CNN priekšsēdētājs Džonatans Kleins un bijušais NBCUniversal priekšsēdētājs Džefs Gespins. Kanāls bija pieejams tikai ar maksas abonementu, bet vairākiem ASV pilsoņiem maksa netika pieprasīta. Politiķes meita Bristole Peilina piedalījās kanāla izveidē.
2015. gada 4. jūlijā Sāra Peilina paziņoja, ka kanāls tiek slēgts, bet tas varētu turpināt rādīt saturu Facebook un viņas PAC vietnē, sākot no 2015. gada 1. augusta.
Hikšteina parks
Hikšteina parks ir viens no Jēkabpils pilsētas parkiem, kas atrodas blakus Brīvdabas muzejam "Sēļu sēta" starp netālu atrodošos Daugavas kreiso krastu un Kena parku.
Parks radās 19. gadsimta 80. gados, vietā, kur Jēkabpilī pilsētas īpašumus ieguva Hikšteina dzimta, kura uzbūvēja Hikšteina alus darītavu, kas Otrā Pasaules kara laikā tika sagrauta. Uzņēmēja aizraušanās bija koku stādīšana un parku veidošana, tāpēc blakus alus darītavai sāka veidot parku. Hikšteins iestādīja no Eiropas ievestos kokus. Mūsdienās parka teritorijā ir saglabājušies tādi reti koki kā Krimas liepa, Sudrabkļava, Moltkes liepa, Platlapu liepa un Sibīrijas citruspriede. No 1949. gada teritoriju blakus parkam ir pārņemis Brīvdabas muzejs "Sēļu sēta".
2008. gada Pasaules čempionāts šahā sievietēm
2008. gada Pasaules sieviešu šaha čempionāts notika no 28. augusta līdz 18. septembrim Krievijas pilsētā Naļčikā. To uzvarēja Aleksandra Kosteņuka, kas finālā ar rezultātu 2½ : 1½ pieveica Hou Jifaņu.
Piekto reizi finālistes noskaidroja 64 spēlētāju izslēgšanas turnīrā.
Turnīra dalībnieces
Šis ir pēc 2008. gada jūlija reitinga sarindots izslēgšanas turnīra dalībnieču saraksts, izņemot to ka pasaules čempione Sjui Juihua izsēta ar 1. numuru.
===Izslēgšanas turnīra dalībnieču kvalifikācijas ceļi ===
Finālmačs
! !! 1 !! 2 !! 3 !! 4 !! Total
Josifs Goldenbergs
Josifs Goldenbergs (, dzimis Odesā, miris  Rīgā) bija padomju arhitekts, urbānists, kā arī interjera dizainers, kurš ir pazīstams kā viens no modernisma pionieriem Latvijas arhitektūrā.
Biogrāfija
Dzimis Odesā pazīstama profesora ģimenē. Mācījās Parīzes Mākslas akadēmijā (1928–1929). Beidzis prestižākās Brno (Čehoslovākija) Augstākās tehniskās skolas arhitektūras nodaļu (1934). Līdz 1940 strādāja dažādās arhitektūras projektēšanas darbnīcās Vīnē, Amsterdamā, Budapeštā; 1937 Parīzē, arhitekta Lekorbizjē (Le Corbusier) darbnīcā.
Kopš 1940. gada dzīvoja PSRS, bija arhitekts Kišiņevas un Frunzes projektēšanas organizācijās, bet, sākot ar 1946, bija Rīgā Latvijas Valsts Tirdzniecības un sabiedriskās ēdināšanas uzņēmumu projektēšanas institūta ("Latgiprotorg") galvenais arhitekts.
Taufīks pašā
Taufīks pašā (dzimis, miris ) bija Ēģiptes hedīvs no 1879. līdz 1892. gadam.
Kaut arī Ēģipte bija Osmaņu impērijas sastāvā, Ēģiptes politiskā attīstība 19. gadsimtā faktiski notika ārpus Osmaņu impērijas. Kad Taufīka pašā tēvu Ismaīlu pašā briti padzina no troņa, par Ēģiptes hedīvu kļuva viņa vecākais dēls Taufīks pašā. Valsti finansiāli pārvaldīja britu amatpersonas, bet Taufīks pašā maz iesaistījās Ēģiptes pārvaldē. Pamatojoties uz Ēģiptes parādiem Eiropas valstīm, britu amatpersonas ieviesa nepopulāras reformas. Ēģiptē radās opozīcija režīmam, kas centrējās Ēģiptes armijā. Par opozīcijas līderi kļuva Ahmeds Urabi, kurš 1879. gadā vadīja armijas sacelšanos, kas padzina Tuafiku pašā no Kairas. Taufīks pašā ar britu armijas atbalstu nostiprinājās Aleksandrijā. 1882. gada 13. septembrī Telelkebības kaujā britu karaspēks izšķiroši sakāva Urabi spēkus un Ēģipti okupēja britu karaspēks, kas šeit palika līdz par Suecas krīzes laikiem 1956. gadā.
Mārvins Gejs
Mārvins Gejs (en; dzimis Mārvins Pencs Gejs jaunākais (Marvin Pentz Gay Jr.), miris ) bija amerikāņu mūziķis, dziesmu autors un producents.
Karjeras laikā izdevis 25 studijas albumus. 20. gadsimta 60. gados kļuva par "Motown princi", jo bija ierakstījis vairāk nekā 30 hitus ierakstu kompānijai. 1968. gadā ar savu dziesmas I Heard It Through the Grapevine versiju sasniedza topu virsotnes. Geja 1969. gadā izdotais albums M.P.G. kļuva par viņa pirmo albumu, kas sasniedza R&B topa pirmo vietu. Veiksmīgais 1971. gadā izdotais What's Going On albums kļuva par pirmo kāda solomākslinieka albumu, kurā iekļauti trīs singli, kas iekļūst topa pirmajā desmitniekā. 1973. gada singls Let's Get It On sasniedza topu virsotnes, savukārt tāda paša nosaukuma albums ierindojās 2. vietā, kļūstot par Motown veiksmīgāko albumu. 1982. gadā, pēc 21 gadu ilgas sadarbības ar Motown, Gejs parakstīja ierakstu līgumu ar Columbia Records un ierakstīja albumu Midnight Love, kurā iekļauta arī Grammy balvu ieguvusī Sexual Healing. Pēc mūziķa nāves 1984. gadā tika izdoti trīs albumi, tika pārizdoti vairāki viņa darbi.
Mārvinu Geju nošāva viņa tēvs Mārvins Gejs vecākais. Pēc mūziķa nāves viņam piešķirti vairāki apbalvojumi, tai skaitā Grammy mūža ieguldījuma balva, vēl ticis iekļauts vairākās slavas zālēs.
Ceļtekas
Ceļtekas (la) ir ģints ceļteku dzimtā ar kosmopolītisku izplatību. Lielākā daļa ģintī klasificēto sugu ir lakstaugi (lai gan dažas sugas ir apakškrūmi). Augu lapas ir rozetē vai ar vāji izteiktu kātu. Tām ir trīs vai piecas paralēlas dzīslas. Atkarībā no sugas, lapu forma ir plata vai šauta.
Klasifikācija
Ceļteku ģints ir stabils taksons; galvenais taksonomiskais jautājums ir par to vai ģintī jāiekļauj monotipiskā Bougueria ģints un krastenes (Littorella), kurā ir klasificētas 2—3 sugas.
Ģintī ir klasificētas aptuveni 200 sugas, no kurām Latvijā ir sastopamas šādas:
Kāķīši
Kāķīši ir ciems Talsu novada Strazdes pagastā. Izvietojies pie Strazdes—Oksles ceļa 5,2 km no pagasta centra Strazdes, 22 km no novada centra Talsiem un 102 km no Rīgas.
Kāķīši izveidojušies ap bijušās Kāķīšu muižas (Jaunmuižas; Neuhof) centru. Kopš 1851. gada Kāķīšos atrodas bērnu patversme (tagad Strazdes bērnu nams). Muižas pils un parks ir vietējas nozīmes arhitektūras pieminekļi.
Iedzīvotāju skaita izmaiņas
Esošajās robežās, pēc CSP un OSP datiem.
Zemes banka
Zemes banka var būt:
Viljams Atrils
Viljams Danbars Atrils (en; dzimis 1868. gada martā, miris ) bija Lielbritānijā dzimis franču kriketa spēlētājs, olimpiskās sudraba medaļas ieguvējs.
Sauna
Sauna var būt:
Ceļotājpūcīte
Ceļotājpūcīte (Psiloscops flammeolus) ir pūču dzimtas (Strigidae) putnu suga, kas ir vienīgā ceļotājpūcīšu ģintī (Psiloscops). Nesenā pagātnē ceļotājpūcīte tika sistematizēta mazo pūcīšu ģintī (Otus), bet saskaņā ar jaunākajiem ģenētiskajiem atklājumiem tā izdalīta atsevišķā monotipiskā ģintī. DNS analīzes liecina, ka ceļotājpūcīte ir tuvāk radniecīga Amerikas purva pūcītēm (Megascops), nekā Vecajā Pasaulē dzīvojošām mazajām pūcītēm.
Tā ir gājputns, kas ligzdo, sākot ar Ziemeļamerikas ziemeļiem un beidzot ar Meksikas dienvidiem, ziemo Meksikas dienvidos un Centrālamerikā.
Izplatība
Ceļotājpūcīte ligzdo priežu mežos Klinšu kalnos un to tuvumā, sākot ar Britu Kolumbiju (Kanādā), pāri ASV rietumdaļai, beidzot ar Meksikas dienvidiem. Rudenī migrē uz dienvidiem un ziemo Meksikas dienviddaļā un Centrālamerikā līdz Gvatemalai un Salvadorai. Meksikas dienviddaļā ligzdojošās populācijas ir nometnieki.
Izskats
Ceļotājpūcīte ir maza auguma pūce ar kriptisku apspalvojumu. Tā ir viena no mazākajām Ziemeļamerikā dzīvojošajām pūcēm. Par to mazāks ir tikai elfu apogs. Abi dzimumi ceļotājpūcītei izskatās vienādi, tikai mātītes ir nedaudz lielākas nekā tēviņi. Ķermeņa garums 15—17 cm, spārnu izplētums 36—42 cm, svars 45—63 g.
Uz galvas nelieli ausu pušķīši, kurus ir grūti pamanīt, un nepilnīgi sejas diski, kas sākas pie ausīm un beidzas pie knābja, veidojot pie knābja pamatnes ūsas. Acis tumši brūnas, knābis tumši pelēkbrūns, nāsu paugurs tādā pašā krāsā, arī kājas pelēkbrūnas. Spārni relatīvi gari un smaili. Izšķir pelēko un rudo morfu, kā arī jauktu krāsu morfu. Pelēkās morfas apspalvojums ir tumši pelēks ar raibumojumu, uz sejas diska un pleciem vietām var būt rudas spalvas, arī diska maliņa ir tumši brūna vai ruda, atgādinot uguns liesmas.
Uzvedība
Ceļotājpūcīte mājo priežu mežos, visbiežāk dzelteno priežu vai jauktu koku (ar ozoliem un apsēm) mežā. Uzturas kalnos 400—3000 metrus virs jūras līmeņa. Izvairās no mitriem un siltiem mežiem. Ceļotājpūcīte ir nakts plēsīgais putns, kas kļūst aktīvs līdz ar saulrietu, reizēm ir aktīvs arī īsi pirms saullēkta. Dienas laikā guļ uz kāda zara, parasti tuvu koka stumbram, kur to grūti pamanīt. Ceļotājpūcītes dzīvo pa pāriem.
Barība
Ceļotājpūcīte galvenokārt barojas ar nakts kukaiņiem un zirnekļiem, kuri tiek noķerti gaisā vai uz koku zariem, zemes, vai starp koku lapām. Visiecienītākais medījums ir vaboles, naktstauriņi, sienāži, circeņi, tauriņu kāpuri, skorpioni un citi bezmugurkaulnieki. Reizēm tiek nomedīti arī nelieli zīdītāji, piemēram, ciršļi un mazi grauzēji.
Ligzdošana
Ligzdošana sākas pavasarī. Tēviņš ieņem ligzdošanas teritoriju, un, lai piesaistītu mātīti, dzied (ūjina zemā balsī). Reizēm vairāki pāri ligzdo samērā tuvu viens otram, teritorijām savstarpēji pārklājoties. Ceļotājpūcītes veido monogāmus pārus. Ligzdo koka dobumā (pieņem arī cilvēku būvētus būrus), sezonā viens perējums. Dējumā ir 2—4 olas (biežāk 2—3). Inkubācijas periods ilgst 21—26 dienas. Perē tikai mātīte, bet tēviņš tikmēr to baro. Par mazuļiem rupējas abi vecāki. Jaunie putni sāk lidot 21—23 dienu vecumā, bet neatkarīgi tie kļūst vēl pēc viena mēneša.
Radvilišķu rajona pašvaldība
Radvilišķu rajona pašvaldība ir viena no 60 Lietuvas pašvaldībām. Atrodas vēsturiskajā Augštaitijas novadā. Tā robežojas ar Pakrojas rajona, Panevēžas rajona, Ķēdaiņu rajona, Raseiņu rajona, Ķelmes rajona un Šauļu rajona pašvaldībām.
Neuhof
Neuhof var būt šādu Latvijas mūsdienu apdzīvoto vietu vai bijušo muižu vāciskais nosaukums:
Valiesāras pamiers
Valiesāras pamiera līgums  bija pamiera līgums uz trīs gadiem, kuru Otrā Ziemeļu kara laikā 1658. gada 30. decembrī Usnovas krogā  Narvas upes kreisajā krastā parakstīja Krievijas caristes pārstāvji (Ivans Prozorovskis, Afanasijs Ordins-Naščokins u.c.) un Zviedrijas karalistes pārstāvji (Bengts Horns, Gustavs Bielke u.c.).
Krievija uz trīs gadiem (līdz 1661. gadam) anektēja kara laikā ieņemtās Vidzemes un Igaunijas austrumu daļas.
Saturs
Krievijas caristes pakļautībā palika šādi cietokšņi:
Tika atjaunota brīvā tirdzniecība starp Krieviju un Zviedriju, krieviem piešķīra tiesības atvērt tirdzniecības namus Stokholmā, Rīgā, Tallinā, Viborgā un Narvā, bet zviedriem Novgorodā, Maskavā un Pleskavā. Abas puses apņēmās atbrīvot karagūstekņus. Krievijas un Zviedrijas karaspēks sadarbosies karā pret Poliju-Lietuvu. Līgumu apstiprinājušo valdnieku nāves gadījumā to apstiprina viņu pēcnācēji.
Sekas
Pēc tam, kad Ukrainas teritorijā atsākās poļu-krievu karš, pēc pamiera notecēšanas 1661. gadā Krievija bija spiesta parakstīt Kardisas miera līgumu. Tajā Krievija apņēmās atdot Zviedrijai pēc 1656. gada Zviedru Vidzemes un Igaunijas teritorijās iekarotās zemes ar Kokneses, Alūksnes, Antslas, Vastselīnas, Tērbatas, Vasknarva un citiem cietokšņiem, kuros bija jāatstāj 10 tūkstošus mucu rudzu un 5 tūkstošus mucu miltu. Krievijai bija jaiznīcina Kokneses ostā uzbūvētos karakuģus. Krievija pārtrauca karu ar Zviedriju, bet turpināja karu ar Poliju-Lietuvu līdz Andrusovas pamiera noslēgšanai 1667. gadā.
Latvijas Zemes banka
Akciju sabiedrība «Latvijas Zemes banka», bija Latvijas banka. Dibināta 1989. gadā, 1998. gadā tika pievienota «Hansabankai».
Vēsture
1996. gadā «Latvijas Zemes banka» apsvēra apvienošanos ar privatizējamo «Unibanku». Tobrīd tai piederēja 11,4% «Unibankas» akciju, turklāt, abām bankām bija tie paši ārzemju akcionāri — Eiropas Rekonstrukcijas un attīstības banka (ERAB) un Zviedrijas valdības investīciju fonds Swedfund. Jūlijā «Latvijas Zemes banka» iesniedza lūgumu Latvijas Privatizācijas aģentūrai ļaut bankām apvienoties, taču darījums tomēr nenotika.
«Latvijas Zemes bankas» stratēģiskais investors bankas darbības pēdējos mēnešos bija Igaunijas Hoiupank. Kad Hansapank iegādājās Hoiupank, tika pieņemts lēmums Igaunijā pievienot Hoiupank tās jaunajiem īpašniekiem Hansapank, bet Latvijā — pievienot «Latvijas Zemes banku» Hansapank Latvijas filiālei («Hansabanka»). Apvienošanās notika.
2012. gada Monako Grand Prix
2012. gada Monako Grand Prix izcīņa notika 27. maijā Monako. Pirmo uzvaru sezonā izcīnīja Marks Vebers, aiz sevis atstājot Niko Rosbergu un Fernando Alonso. Pirmo reizi F1 vēsturē pirmajos 6 aizvadītajos posmos katrā uzvarējis cits pilots.
Kvalifikācija
Piezīmes:
Promile
Promile (no la — 'uz tūkstoti') ir skaitlis, kas izsaka kāda daudzuma vai lieluma tūkstošo daļu. Promile ir vienāda ar procenta desmitdaļu. Promili apzīmē ar promiles zīmi, ko pieraksta ‰, tā ir procenta zīme (%) ar pievienotu papildu nulles dalītāju. Tā ir pieejama Windows, izmantojot.
Angelina Kučvaļska
Angelina Kučvaļska (dzimusi Saldū) ir Latvijas daiļslidotāja. Viņa ir ieguvusi trīs medaļas ISU Challenger Series sacensībās, kā arī ir trīskārtēja Latvijas čempione daiļslidošanā. Viņa ir piedalījusies deviņu daiļslidošanas čempionātu finālsacensībās, sasniedzot savu labāko rezultātu — 4. vietu, 2016. gada Eiropas čempionātā daiļslidošanā.
Promile
Termins ir vairāk izplatīts Eiropas valodās, to izmanto, piemēram, lai apzīmētu alkohola saturu asinīs.
Angelina Kučvaļska
Personīgā dzīve
Angelina Kučvaļska dzimusi Saldū, Latvijā. Angelina mācījās Rīgas 92. vidusskolā.
Karjera
Angelina uzsāka daiļslidotājas karjeru trīsarpus gadu vecumā. Viņas pirmā un vienīgā trenere ir Jekaterina Platonova.
2012.—2013. gada sezona
Angelina ieguva tiesības startēt starptautiskajās junioru sacensībās 2012.—2013. gada sezonā un ieguva 16. vietu savās pirmajās un vienīgajās junioru Grand Prix sacensībās, Kurševelā, Francijā. Viņa pārstāvēja Latviju 2013. gada pasaules čempionātā daiļslidošanā junioriem Milānā, Itālijā, kur ieņēma 22. vietu īsajā programmā un kvalificējās izvēles programmai, iegūstot kopvērtējumā 20. vietu.
2013.—2014. gada sezona
Angelina piedalījās divās 2013.—2014. gada sezonas junioru Grand Prix sacensībās, iegūstot 15. vietu Košicē un 19. vietu Minskā, kā arī izcīnot sudraba medaļu Bavārijas Open junioru sacensībās. Viņa ieguva 19. vietu kopvērtējumā 2014. gada pasaules čempionātā daiļslidošanā junioriem, kas notika Sofijā, Bulgārijā.
2014.—2015. gada sezona
Angelina ieguva septīto vietu abās 2014.—2015. gada sezonas junioru Grand Prix sacensībās Ostravā un Tallinā. Uzsākot savu karjeru starptautiskajā pieaugušo konkurencē, viņa izcīnīja zeltu 2014. gada Volvo Open kausā, kas bija viens no ISU Challenger Series posmiem. Viņa ieguva septīto vietu Varšavas kausā un izcīnīja zeltu Tallinas trofejā, Latvijas čempionātā un MNNT kausā. Angelīna pārstāvēja Latviju 2015. gada Eiropas čempionātā Stokholmā, Zviedrijā un ieguva 17. vietu īsajā programmā, kas ļāva viņai kvalificēties izvēles programmai. Izcīnītā piektā vieta izvēles programmā ļāva Angelinai pakāpties uz septīto vietu kopvērtējumā, kas bija līdz šim labākais Latvijas daiļslidotāju sasniegums Eiropas čempionātu vēsturē.
2015.—2016. gada sezona
Angelina ieguva piekto vietu īsajā programmā, ceturto — izvēles programmā un ceturto — arī kopvērtējumā 2016. gada Eiropas čempionātā, kas norisinājās Bratislavā, Slovākijā. Angelinas izcīnītā ceturtā vieta ir līdz šim labākais Latvijas daiļslidotāju sasniegums Eiropas čempionātu vēsturē, atkārtojot Konstantīna Kostina sasniegto rezultātu 1993. gada Eiropas čempionātā daiļslidošanā.
2016.—2017. gada sezona
Angelina piedalījās divās Grand Prix sacensībās, iegūstot 11. vietu 2016. gada Skate America sacensībās un 10. vietu 2016. gada Rostelecom kausā. Viņa ieguva 19. vietu 2017. gada Eiropas čempionātā daiļslidošanā, kas notika Ostravā, Čehijā un 22. vietu 2017. gada pasaules čempionātā daiļslidošanā, Helsinkos, Somijā.
Personīgie sasniegumi
GP: ISU Grand Prix; CS: ISU Challenger Series; JGP: Junioru Grand Prix
Somīra
Somīra (franču: Saumur) ir pilsēta Francijā, Mēnas un Luāras departamentā. Atrodas pie Tuē ietekas Luārā. Somīra ir Somīras apriņķa apakšprefektūra.
Vēsture
Somīras teritorijā atrodas Baņo (Bagneux) dolmens.
Pēc 845. gadā notikušā normāņu uzbrukuma Somīras apmetnei 10. gadsimtā uzcelta Somīras pils (Château de Saumur), kurai bija jāsargā Luāras šķērsošanas vieta. Pils iznīcināta 1067. gadā, pēc kā tikusi atjaunota 12. gadsimtā.
No 1599. līdz 1685. gadam, tas ir, līdz Nantes edikta atcelšanai, pilsētā darbojās Somīras Akadēmija — hugenotu teoloģiskā mācību iestāde.
Otrajā pasaules karā, kaujā par Franciju (1940), pie pilsētas notika Somīras kauja, kuras laikā Somīras Kavalērijas skolas kursanti, neievērojot maršala Petēna paziņojumu par pamieru, turpināja cīņu pret Vērmahtu.
Saimniecība
Nozīmīga Somīras saimniecības sastāvdaļa ir vīnkopība un vīna, dzirkstošā vīna, liķiera ražošana. Tūrismu nodrošina pilsētas pils, vecpilsēta, motormuzejs, tanku muzejs, Baņo dolmens.
Pazīstami cilvēki
Somīrā dzimuši šādi pazīstami cilvēki:
Citi:
Renegāts (seriāls)
"Renegāts" (en) ir amerikāņu asa sižeta un piedzīvojumu televīzijas seriāls, kas pirmoreiz tika pārraidīts no 1992. gada septembra līdz 1997. gada aprīlim. Tas kopumā sastāv no 110 sērijām, kas ir iedalītas 5 sezonās. Seriālu veidojis Stīvens Kanels (Stephen J. Cannell).
Seriāla sižets ir balstīts ap Sandjego policista Rīno Reinesa (atveido Lorenco Lamass) safabricēto lietu, kurā viņš tiek apmelots un apsūdzēts par noziegumu, kuru nav pastrādājis. Līdz ar to Reiness ir spiests bēgt un kļūt par renegātu (savas iepriekšējās pārliecības noliedzēju), lai tādejādi atmaskotu noziedzīgo policistu Donaldu 'Daču' Diksonu (atveido Stīvens Kanels), kurš ir patiesais vaininieks Reinesa izdarītā nozieguma un apsūdzības īstenošanā.
Asako Ideue
Asako Ideue (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Filips Dano
Filips Dano (dzimis ) ir kanādiešu hokejists, spēlē centra uzbrucēja pozīcijā. Pašlaik (2023) pārstāv NHL komandu Losandželosas "Kings".
Dano kļuva par neierobežoti brīvo aģentu 2021. gada vasarā, un 28. jūlijā viņš parakstīja sešu gadu līgumu par 33 miljoniem ASV dolāru ar Losandželosas Kings. Sezonas laikā Danaults guva karjeras rekordu, gūstot 27 vārtus "Kings" rindās, palīdzot tai pirmo reizi kopš 2018. gada izcīnīt vietu izslēgšanas spēlēs.
Sumi
Sumi ir pilsēta Ukrainas ziemeļos, Sumu apgabala centrs. Izvietojusies apgabala dienvidaustrumos Pselas un tās pietekas Sumkas krastos 338 km no valsts galvaspilsētas Kijivas. Sumu rajona centrs. Sumi iedalās divos administratīvajos rajonos, pilsētas padomei pakļauta Piščanes ciema padome (kopā 271 642 iedzīvotāji (2014) ).
Vēsture
Par pilsētas dibināšanas gadu tradicionāli tiek uzskatīts 1652. gads, kad kazaki pulkveža Gerasima Kondratjeva vadībā nodibināja slobodu un cietoksni pie Sumas un Sumkas upītēm, no kurām arī cēlies pilsētas nosaukums. 1658. gadā Sumi kļuva par Slobodas kazaku pulka centru. Ziemeļu kara laikā Sumi kādu laiku bija Pētera I rezidence. 1780. gadā ieguva pilsētas tiesības. Vēlākos gados pilsēta bijusi dažādu administratīvo veidojumu centrs, bet kopš 1939. gada — Sumu apgabala centrs. Mūsdienās mašīnbūves, ķīmiskās un pārtikas rūpniecības centrs, vairākas universitātes un citas augstākās izglītības iestādes.
RED aģenti 2
"RED aģenti 2" (en) ir 2013. gada ASV komēdija, kuras režisors ir Dīns Perisots. Filmas sižets balstīts uz DC Comics tāda paša nosaukuma komiksiem. Filma ir turpinājums 2010. gada filmai "RED aģenti: atvaļināti un sevišķi bīstami".
Filmā galvenās lomas attēlo Brūss Viliss, Entonijs Hopkinss, Džons Malkovičs, Ketrina Zeta-Džonsa, Marija-Luīze Pārkere un Helēna Mirena. Filmas pirmizrāde notika.
Filmā aģents Frenks Mozess atkal apvieno savu komandu, lai atrastu pārnēsājamu kodolierīci.
Krievu—turku karš (1676—1681)
Krievu-turku karš (1676—1681) bija karš starp Osmaņu impērijas un Krievijas caristes karaspēkiem Ukrainā.
Krālīki
Krālīki (cz) ir pilsēta Čehijā, Pardubices apgabala Ūstu pie Orlices apriņķī.
Vēsture
Rakstos pirmoreiz minēta 1568. gadā. Ilgu laiku atradās Hābsburgu impērijas sastāvā, un tās vāciskais nosaukums bija Grūliha (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijā.
Krievu—turku karš (1676—1681)
Vēsture
Kara sākumā Ukrainas kazaku hetmanis Petro Dorošenko ieņēma Bohdana Hmeļnicka galvaspilsētu Čihirinu, taču cieta sakāvi un nokļuva gūstā. Nākamajā gadā Osmaņu armija Ibrahima Pašā vadībā kopā ar kazakiem jaunā hetmaņa Jurija Hmeļnicka karaspēku ielenca Čihirinu. Tikai 1678. gada vasarā osmaņu armijai lielvezīra Kara Mustafas Pašā vadībā izdevās ieņemt pilsētu, bet to drīzumā atkal pameta.
Karš beidzās ar Bahčisarajas miera līgumu 1681. gada 13. janvārī, kas paredzēja 20 gadu pamieru. Dņepru noteica kā demarkācijas līniju starp Krievijai un Osmaņu impērijai pakļautajiem ukraiņu kazakiem. Osmaņu impērija saglabāja Podolijas provinci, taču atzina Krievijas dominanci Dņepras Kreisā krasta Ukrainā un Zaporižjas Seču.
Sumi
Cilvēki
Sumi dzimuši:
Vidmants Mališausks
Vidmants Mališausks (lt; dzimis ) ir lietuviešu šahists, lielmeistars.
Šaha karjera
1989. gadā Mališausks kļuva par starptautisko meistaru, kopš 1993. gada viņš ir šaha lielmeistars. 1987., 1989., 1990., 1998., 2003., 2006 un 2010. gadā viņš bija Lietuvas čempions, bet 1994., 2002. un 2007. gadā vicečempions. Viņš pārstāvējis Lietuvu astoņās (1992., 1994., 1996., 1998., 2002., 2006., 2010. un 2012. gadā) šaha olimpiādēs, kopumā nospēlējot 78 partijas un izcīnot 28 uzvaras, 31 reizi spēlējot neizšķirti un zaudējot 19 reizes. Viņš spēlēja Lietuvas komandā arī 1992., 2007. un 2009. gada Eiropas komandu čempionātos.
Komandas AZS Politechnika Wrocław sastāvā Mališausks divas sezonas spēlējis Polijas šaha komandu čempionātos, 1989. gada sezonā 1. līgā pie pirmā galdiņa un 1990. gada sezonā augstākā līgā pie otrā galdiņa. Eiropas klubu komandu kausa izcīņā piedalījies septiņas reizes, 1994., 1995. un 1996. gadā kluba Kaisé Vilnius, 1999., 2009. un 2010. gadā Kauņas šaha kluba Margiris, kā arī 2008. gadā Viļņas kluba VŠŠSM sastāvā.
Novgorodas republika
Novgorodas republika (ru) jeb Novgorodas zeme (Новгородскаѧ землѧ), lokāli dēvēta par Dižās Novgorodas Kungu (ru, bija Novgorodas pilsētvalsts, kas izveidojās pēc Rurikoviču dinastijai piederošo Novgorodas kņazu varas sairuma.
Vēsture
Pēc tam, kad 1136. gadā novgorodieši padzina kņazu Vsevolodu, augstākā Novgorodas varas institūcija bija tautas sapulce — veče, bet izpildvara piederēja Bajāru padomei, amatpersonas bija vēlētas. Sākotnēji karaspēku vadīja no malas pieaicināts kņazs, bet vēlāk večes ievēlēts tūkstošnieks.
Pēc lielkņaza Aleksandra nāves Zelta Ordas vietvaldis 1268. gadā uzdeva Novgorodas kņazam Jaroslavam Jaroslavičam organizēt karagājienu uz Dāņu Igauniju, taču krievu karaspēks cieta neveiksmi Rakveres kaujā un atkāpās uz krievu zemēm. Zelta Ordas virsvaras laikā 14. gadsimtā par Novgorodas kņaziem aicināja Tveras kņazus. 1327. gadā Maskavas kņazs Ivans I Kaļita apspieda Tveras sacelšanos pret Zelta Ordas nodokļu ievācējiem un 1328. gadā kļuva par Novgorodas kņazu. Pēc Tveras kņazu krišanas nežēlastībā Novgorodā dominēt sāka Maskavas lielkņazi. 15. gadsimtā Novgoroda pārvaldīja lielu teritoriju no Pleskavas zemēm rietumos līdz Maskavas zemēm austrumos un no Ingrijas ziemeļos līdz Volgas augštecei dienvidos.
Lietuvas—Maskavijas karu laikā 1449. gadā Maskavija piespieda Novgorodai atteikties no savienības ar Lietuvas dižkunigaitiju. 1478. gadā Maskavas lielkņazs Ivans III uzvarēja Novgorodas karaspēku un pievienoja to saviem valdījumiem. 1510. gadā Maskavas lielkņazs Vasilijs III padzina Novgorodas un Pleskavas večes. Livonijas kara laikā 1570. gadā cars Ivans IV sarīkoja Novgorodas slaktiņu, kurā nogalināja līdz 60 000 nepakļāvīgo novgorodiešu.
Villijs Malošeks
Villijs Malošeks bija futbola spēlētājs un treneris. Spēlējis ASV Hertha Wien (1913-23). Trenējis Rīgas FK (1924), FK Olimpija Liepāja (1927), Latvijas izlasi (1924, 1929).
Seišelu piekūns
Seišelu piekūns (Falco araeus) ir neliels piekūns, kas ir endēms Seišelu salām un ir vienīgais ligzdojošais dienas plēsīgais putns šajās salās. Kopējā populācija ir apmēram 800 īpatņi, lielākā daļa jauno putnu nesasniedz gada vecumu (apmēram 70—80%). Tas ligzdo Mae, Siluetas un Pralēnas salās. Pēdējā no tām Seišelu piekūna populācija tika atjaunota 1977. gadā. Ģeogrāfisko variāciju nav.
Izskats
Seišelu piekūns ir mazākais piekūnu ģintī. Abi dzimumi izskatās vienādi, tikai mātītes ir nedaudz lielākas un gaišākas nekā tēviņi. Tā ķermeņa garums ir 15—24 cm, spārnu izplētums 44—47 cm, svars tēviņam apmēram 73 g, mātītei 87 g. Atšķirībā no citiem piekūniem spārni ir īsi un noapaļoti. Mugurpuses un spārnu apspalvojums ir tumši sarkanbrūns ar melniem raibumiņiem, bet pavēdere ir gaiša, rudi brūna bez raibumiem. Uz stilbiem garu spalvu "bikses". Galva un garā aste tumši zilpelēka. Uz astes melnas šķērssvītras. Knābis ir tumši pelēks, bet kājas, āda ap acīm un knābja vaskādiņa dzeltenas. Jaunajiem putniem ir brūna, svītrota galva, kā arī uz krūtīm ir raibumi.
Uzvedība un barība
Seišelu piekūns uzturas mežos, krūmājos un lauksaimniecības ainavā, klinšu un ēku tuvumā. Tas galvenokārt medī gekonus un scinkus, kas sastāda 92% no kopējās barības, bet Sešelu piekūns barojas arī ar kukaiņiem, abiniekiem, nelieliem putniņiem un grauzējiem. Tas ilgstoši sēž uz zara un vēro apkārtni, bet, pamanot upuri, strauji uzbrūk, kā arī Seišelu piekūns medī lidojumā, upurus uzlasot no koku stumbriem, zariem un lapām, kā arī no zemes.
Lizgdošana
Gadā Seišelu piekūnam ir viens perējums. Vairošanās sezona ir no augusta līdz oktobrim. Katram pārim ligzdošanas teritorija ir apmēram 40 ha liela. Tas ligzdu nebūvē, bet izmanto klinšu radzes, koku dobumus un ēku konstrukciju iedobes. Olas tiek dētas un kailas virsmas. Reizēm izmanto pamestas citu putnu ligzdas, piemēram, parastās mainas ligzdas. Dējumā ir 2—3 baltas olas ar tumšākiem raibumiem, labos medību gados līdz 7 olām. Inkubācijas periods ilgst apmēram 28—31 dienu. Jaunie putni izlido 35—42 dienu vecumā, bet paliek kopā ar vecākiem vēl apmēram 14 dienas. Perējumu apdraud parastās mainas un melnās žurkas.
Minskas vaivadija
Minskas vaivadija (latīņu: Palatinatus Minscensis, poļu: Województwo mińskie) bija administratīvi teritoriāla vienība Lietuvas lielkņazistē (1566—1793). Tās centrs bija Minskas pilsēta. Platība — 55 500 km².
Vaivadija tika izveidota 1565. gada administratīvi teritoriālās reformas rezultātā. 18. gadsimtā tā tika pievienota Krievijas Impērijai Polijas—Lietuvas kopvalsts dalīšanas rezultātā un iekļauta Minskas guberņas sastāvā.
17. gadsimta vidū iedzīvotāju skaits bija 248 000.
Oficiālās valodas bija latīņu (1385—1569), no 1569. gada — poļu valoda. No 1793. gada — krievu.
Starp iedzīvotājiem bija izplatīta baltkrievu valoda.
Priežu bērni
"Priežu bērni" ir 2005. gadā izdota Latvijas filma. Filmas režisore ir Ilze Kunga.
Sižets
Dažādu apstākļu dēļ divi seni draugi pēc vairāku gadu neredzēšanās ir spiesti satikties. Abu draugu pagātnē ir palicis kāds konflikts, kurš nav atrisināts. Vai šīs tikšanās rezultātā tiks panākts izlīgums?
Liepieni
Liepieni ir apdzīvota vieta Kurzemes galējos dienvidrietumos, Dienvidkurzemes novada Dunikas pagastā uz ziemeļiem no Sikšņiem pie vietējā autoceļa V1219 (Ječi – Bārta – Sedviņi).
Pēteris Dambergs
Pēteris Alfrēds Dambergs (, dzimis 1909. gada 9. martā Dundagas pagasta Sīkraga Ķeļķos, miris 1987. gada 25. aprīlī) bija lībiešu valodnieks, dzejnieks un skolotājs.
Dzīves gājums
Pēteris Dambergs dzimis Sīkragā, zvejnieku Kārļa un Kristīnes Dambergu ģimenē. Pirmā pasaules kara gadus viņš pavada dažādās Igaunijas vietās (Kuresārē, Hāpsalu un Tallinā), kur apgūst arī igauņu valodu. 1925. gada rudenī pabeidz Dundagas pamatskolu. Vēlāk, pēc Valmieras pedagoģiskās skolas beigšanas, sāk strādāt par skolotāju. 1935. gadā viņš latviešu valodā saraksta lībiešu valodas mācību grāmatu. Pēc Otrā pasaules kara strādā par privātskolotāju. Mirst 1987. gada 15. martā un tiek apglabāts Baltezera kapsētā.
Ivans Šaričs
Ivans Šaričs (hr; dzimis Splitā) ir Horvātijas starptautiskais lielmeistars šahā (2000).
Biogrāfija
Vairākkārt pārstāvējis Horvātiju Eiropas un pasaules jauniešu šaha čempionātos, kuros izcīnījis divas uzvaras: 2007. gadā Eiropas jauniešu šaha čempionātā U18 vecuma grupā un 2008. gadā Pasaules jauniešu šaha čempionātā U18 vecuma grupā. Trīs reizes uzvarējis Horvātijas jauniešu šaha čempionātos: 2006. un 2007. gadā U17 vecuma grupā un 2008. gadā U19 vecuma grupā. 2009. gadā kļuvis par Horvātijas šaha čempionāta sudraba medaļas ieguvēju, šo panākumu atkārtojis arī 2011. gadā. 2014. gadā uzvarējis Horvātijas šaha čempionātā.
Daudzu starptautisko šaha turnīru laureāts, tajā skaitā uzvarējis vai dalījis pirmo vietu Zagrebā (2006), Veļikā Goricā (2006), Rijekā (2008), Zadarā (2010, 2013), Daicizau (Vācija, 2013), Blagojevgradā (Bulgārija, 2013), Veikanzē šaha festivāla B turnīrā (Nīderlande, 2014). 2018. gada martā Batumi uzvarējis Eiropas individuālajā šaha čempionātā.
2021. gada novembrī Rīgā ierindojies 36. vietā 2021. gada "FIDE Chess.com Grand Swiss" turnīrā. 2022. gadā Slovēnijā izcīnījis 3. vietu Eiropas individuālajā čempionātā šahā.
Pārstāvējis Horvātijas komandu lielākajos komandu šaha turnīros:
Rindzele
Rindzele ir apdzīvota vieta Tukuma novada Zentenes pagastā. Atrodas pagasta austrumu daļā Rindzeles ezera krastā pie autoceļa V1435 5 km no pagasta centra Zentenes, 30 km no novada centra Tukuma un 95 km no Rīgas. Apdzīvotā vieta veidojusies ap bijušās Rindzeles muižas (Rindseln) centru. Līdz 2009. gadam Rindzelē darbojās narkomānu rehabilitācijas centrs.
Donas Republika
Donas Republika (krievu: Донская республика) jeb Visvarenā Donas armija (Всевеликое войско Донское) bija valsts bijušās Krievijas Impērijas dienvidos, ko Krievijas pilsoņkara laikā pasludināja baltās kustības pārstāvji, kad 1918. gada 10. maijā kazaku vienības ieņēma Novočerkasku. Likvidēta 1920. gada sākumā, jo Donu ieņēma boļševiki.
Donas armija tika izveidota 1918. gada pavasarī un reorganizēta 1919. gada augustā.
Pasaku šahs
Pasaku šahs ir šaha kompozīcijas nozarojums (žanrs), kura kompozīcijām piemīt no klasiskā šaha atšķirīgi nosacījumi. Šie nosacījumi var attiekties gan uz spēles mērķi, gan šaha galdiņa formu un lielumu, gan figūru gājieniem, gan ievedot spēlē jaunus figūru tipus.
Vēsture
Daži pasaku šaha veidi pazīstami sen, piemēram, pašmati aizsākās jau viduslaikos. Pirmo palīgmata uzdevumu 19. gadsimta vidū publicējis vācu šahists Maksis Lange. Plašu izplatību tas ieguva 20. gadsimta sākumā Anglijā, Ungārijā, Vācijā, Nīderlandē. Vairākus veidus izdomāja angļu šaha problēmists Tomass Dosons, kas, pateicoties viņa nopelniem, tiek dēvēts arī par "pasaku šaha tēvu". Padomju šaha skolai dažu ietekmīgu praktiķu dēļ bija noraidoša attieksme pret pasaku šahu un sacensības šai žanrā nenotika. Tas bremzēja žanra attīstību arī Latvijā.
Atšķirību veidi
Pasaku šahu uzdevumos rodamas šādas galvenās atšķirības no klasiskā šaha:
Jefims Hellers
Jefims Hellers (ru;, Odesa - , Maskava) bija ebreju tautības padomju starptautiskais lielmeistars šahā (1952), ilggadējais Pasaules šaha čempiona nosaukuma pretendents.
Šahista karjera
Divas reizes kļuvis par PSRS šaha čempionāta uzvarētāju: 1955. gadā pēc uzvaras papildmačā pret Vasiliju Smislovu ar 4:3, un 1979. gadā. 54 gadu vecumā Hellers bija visvecākais PSRS šaha čempionātu uzvarētājs to vēsturē, kā arī vienīgais šahists, kam bija izdevies uzvarēt pēc 24 gadu pārtraukuma.
PSRS izlases sastāvā uzvarējis septiņās Pasaules šaha olimpiādēs (1952-1956, 1962, 1968-1970, 1980). Individuāli olimpiādēs ieguvis trīs zelta (1954, 1956, 1962) un trīs sudraba medaļas (1952, 1968, 1980). PSRS izlases sastāvā Eiropas komandu šaha čempionātā uzvarējis sešas reizes (1961, 1970-1983). Izcīnījis arī piecas zelta (1961, 1970, 1973, 1977, 1983) un sudraba medaļu (1980) individuālā ieskaitē.
Vairākkārt piedalījies Pasaules šaha čempiona nosaukuma izcīņas cikla starpzonu turnīros, piecas reizes (1953, 1956, 1962, 1968, 1971) iekļūstot pretendentu turnīros vai mačos:
Rezultāti pretendentu turnīros:
Rezultāti pretendentu mačos:
Bijis pazīstams arī kā atklātņu teorētiķis - īpaši jāatzīmē Hellera nopelni vecindiešu aizsardzības popularizēšanā. Daudz strādājis kā šaha treneris, tajā skaitā ar dažāda līmeņa PSRS izlasēm. Palīdzējis sagatavoties mačiem par Pasaules čempiona nosaukumu Tigranam Petrosjanam, Borisam Spaskim un Anatolijam Karpovam.
Par panākumiem šahā apbalvots ar PSRS nopelniem bagātā sporta meistara nosaukumu (1952), PSRS nopelniem bagātā trenera nosaukumu (1965), Tautu draudzības ordeni un ordeni «Goda Zīme».
Tudueco Sabure
Biogrāfija
2005. gadā Lusakā uzvarējusi Āfrikas šaha čempionātā sievietēm un izcīnījusi tiesības piedalīties Pasaules šaha čempionātā sievietēm pēc izslēgšanas sistēmas. Piedalījusies 2006. gada Pasaules šaha čempionātā sievietēm pēc izslēgšanas sistēmas Jekaterinburgā, kurā 1. kārtā zaudējusi Humpi Koneru. 2007. gadā Vindhukā Āfrikas šaha čempionātā sievietēm ierindojusies 7. vietā. 2007. gadā pārstāvējusi Botsvānas izlasi Āfrikas spēļu komandu šaha turnīrā, kurā komandu vērtējumā ieņēmusi 4. vietu, un Pasaules komandu šaha čempionātā. 2017. gadā Kairā Āfrikas šaha čempionātā sievietēm palikusi 17. vietā.
Pārstāvējusi Botsvānu Pasaules šaha olimpiādēs:
Par panākumiem turnīros FIDE 2005. gadā viņai piešķīrusi starptautiskās lielmeistares (WGM) nosaukumu.
Futbols 1900. gada vasaras olimpiskajās spēlēs — komandu sastāvi
Šajā uzskaitījumā apkopoti sportisti, futbola komandu sastāvi, kuras startēja futbola sacensībās 1900. gada vasaras olimpiskajās spēlēs Parīzē. Futbola turnīrs tika aizvadīts 1900. gada 20. un 23. septembrī, Vensānas velodromā, Parīzē. Šajā turnīrā startēja 3 komandas, kopā ar 35 spēlētājiem no 4 valstīm.
Turnīrā Lielbritāniju pārstāvēja futbola komanda Upton Park F.C., Franciju pārstāvēja futbola komanda Club Français, bet Jaukto komandu (veidoja Beļģijas, Lielbritānijas un Nīderlandes sportisti) pārstāvēja futbola komanda Université de Bruxelles.
Komandu sastāvi
Sportisti sakārtoti alfabētiskā secībā pēc uzvārda.
Ēriks Hamrēns
Ēriks Andešs Hamrēns (sv; dzimis ) ir zviedru futbola treneris. Strādājis ar klubiem Zviedrijā, Dānijā un Norvēģijā, no 2009. līdz 2016. gadam bija Zviedrijas izlases galvenais treneris, bet no 2018. līdz 2020. gadam vadījis Islandes futbola izlasi.
Ar futbolu sācis nodarboties dzimtās pilsētas komandā Ljusdals IF, taču traumas dēļ bija spiests beigt karjeru un profesionāli futbolu nav spēlējis. Vēl amatieru līmenī ir spēlējis Stockviks FF.
Trenera karjera
Trenera karjeras sākumā strādāja ar IFK Sundsvall jauniešu komandu, vēlāk kļuva par galveno treneri. Karjeras turpinājumā vadīja vairākas citas komandas Zviedrijas zemākajās līgās. 1994. gada ar Degerfors IF ieguva astoto vietu Allsvenskan, Zviedrijas augstākajā līgā.
1995. gadā sāka strādāt AIK. Sākumā bija Hansa Bakes asistents, vēlāk kļuva par galveno treneri. Vadot AIK, divas reizes kļuva par Zviedrijas kausa ieguvēju — 1996. un 1997. gadā. kļuva par Örgryte IS galveno treneri. 1998. gada rudenī izglāba komandu no izkrišanas no Allsvenskan, bet nākamajā sezonā aizveda līdz ceturtajai vietai līgā. 2000. gadā ar Örgryte IS izcīnīja Zviedrijas kausu, 2002. gada sezonā ieguva trešo vietu Allsvenskan. 2003. gadu komanda pabeidza ar 4. vietu līgā, pēc tās Hamrēns atstāja klubu, lai kļūtu par Dānijas kluba AaB galveno treneri.
2006.—2007. gada sezonā Hamrēns aizveda AaB līdz trešajai vietai Dānijas Superlīgā. 2007. gadā kļuva par UEFA Intertoto kausa uzvarētāju. 2007.—2008. gada sezonā izcīnīja Dānijas čempiontitulu. 2008. gadā viņš tika atzīts par gada labāko futbola treneri Dānijā. Pēc sezonas pievienojās Norvēģijas klubam Rosenborg BK. 2008. gadā uzvarēja UEFA Intertoto kausā. 2009. gadā aizveda Rosenborg līdz uzvarai Norvēģijas līgā.
2009. gada novembrī parakstīja līgumu ar Zviedrijas Futbola asociāciju, kļūstot par Zviedrijas izlases galveno treneri. Paralēli līdz 2010. gada augustam turpināja darbu arī Rosenborg. Hamrēna vadībā Zviedrijas izlase kvalificējās 2012. gada Eiropas čempionāta finālturnīram, kurā gan nespēja izkļūt no grupas. 2014. gada FIFA Pasaules kausa kvalifikācijā Zviedrija izslēgšanas spēlēs piekāpās Portugālei un finālturnīrā neiekļuva. Hamrēns palīdzēja izlasei kvalificēties 2016. gada Eiropas čempionātam, kurā tā ierindojās pēdējā vietā grupā un astotdaļfinālā neiekļuva. Pēc finālturnīra Hamrēns amatu atstāja.
tika apstiprināts par Islandes izlases galveno treneri. Islande viņa vadībā nespēja kvalificēties 2020. gada Eiropas čempionāta finālturnīram, bet 2020.—2021. gada UEFA Nāciju līgas grupā ieņēma pēdējo vietu un atstāja A līgu. 2020. gada beigās Hamrēns atstāja amatu.
Pergrubis
Pergrubis (jaunprūšu: *Pergrubbis) prūšu mitoloģijā ir pavasara, auglības un augu dievs. 1563. gadā izdotajā „Sudāvu grāmatiņā” rakstīts, ka no Pergrubja esot bijusi atkarīga zālaugu un lapu augšana, savukārt 16. gadsimta beigās izdotajā Jona Bretkūna „Hronikā” teikts, ka tas ir zemes augu dievs, bet Jons Maleckis un Jons Lasickis minējuši, ka Pergrubis esot pavasara dievs.
Pergrubis pretstatīts meža dievam Puškaitim. Bretkūna sarakstā Pergrubis minēts uzreiz aiz Ukapirma, visticamāk, tāpēc ka Pergrubim bija veltītas gadskārtas pirmās svinības. Tajās uz lauka esot izvests arkls un daudzināts Pergrubis par to, ka tas aizdzinis ziemu un devis zāli un lapotni, un Pergrubim lūgta laba raža un nezāļu iznīdēšana. Pēc tam sekojusi liela alus dzeršana, dziedāšana un teļa, aitas, auna vai gaiļa upurēšana.
Romēns Eduārs
Biogrāfija
Vairākkārt pārstāvējis Franciju Eiropas un pasaules jauniešu šaha čempionātos, kuros izcīnījis trīs medaļas: zelta (2006. gadā Eiropas jauniešu šaha čempionātā U16 vecuma grupā) un divas sudraba (2007. gadā Pasaules un Eiropas jauniešu šaha čempionātos U18 vecuma grupā). 2010. gadā bijis otrais Francijas šaha čempionātā, 2012. gadā šajā turnīrā dalījis 1.-4. vietu (visi četri uzvarētāji pasludināti par tā gada Francijas šaha čempioniem), bet 2014. gada Francijas šaha čempionātā ierindojies trešajā vietā.
Daudzu starptautisko šaha turnīru laureāts, tajā skaitā uzvarējis vai dalījis pirmo vietu Bādviszē (Vācija, 2008), Saragosā (2008), Bādsvērishofenē (Vācija, 2009), Luksemburgas šaha festivālā Echternacher Open (2010), Hastingsā (Anglija, 2010), Dubaijā (2014).
Pārstāvējis Francijas komandu lielākajos komandu šaha turnīros:
Tims Būts
Timotijs Džons Būts (en; dzimis Bredfordā, Apvienotā Karaliste) ir angļu dziedātājs, dejotājs, aktieris, alternatīvā roka grupas James vokālists un dziesmu autors. Tims Būts pievienojās James gandrīz uzreiz pēc tās dibināšanas 1982. gadā.
Dagdas pilskalns
Dagdas pilskalns atrodas Latgalē, Krāslavas novada Dagdas pagasta Purpļos uz ziemeļiem no Dagdas pilsētas. Valsts nozīmes kultūras piemineklis.
Pirmās rakstiskās ziņas par pilskalnu ir no 1882. gada, kad to aprakstīja Augusts Bīlenšteins. To aprakstījis arī Ernests Brastiņš. Pilskalns virs tuvākās apkārtnes paceļas apmēram 22 metru augstumā, tam ir četrstūrveida plakums (~50 x 100 metru). Dienvidu pusē tas norobežots ar diviem grāvjiem un valni. Kultūrslānis vairāk nekā 1 metru biezs. Saglabājusies teika. Datējums — dzelzs laikmets.
Muskarīns
Muskarīns ir dabiska viela, kas veidojas vairākās sēnēs. Indīgos daudzumos tā ir vairākās šķiedrgalvītēs un piltuvenēs, it īpaši Patujāra šķiedrgalvītē. Lielos daudzumos tā var būt atrodama arī sārtlapītēs un sēntiņās.
Muskarīns maznozīmīgā daudzumā ir atrodams arī sarkanajās mušmirēs, baravikās, stiklenēs, pienainēs un bērzlapēs.
Iedarbība uz cilvēku
Muskarīns iedarbības ziņā ir līdzīga viela nikotīnam — tai piemīt holīnerģiskas īpašības. Muskarīns iedarbojas uz muskarīniskajiem acetilholīna receptoriem, tas tiek organismā izmantots kā dabiskais neiromediators acetilholīns.
Lielā daudzumā muskarīns ir iedarbīga inde, bet mazākā to izmanto zāļu sastāvā, jo tas palīdz glaukomas, zarnu nosprostojuma, urīna aiztures, kserostomijas gadījumā.
Ribački
Ribački var būt:
Izpirkums (filma)
"Izpirkums" (en) ir 1996. gada ASV asa sižeta trillera filma, kuras režisors ir Rons Hauards. Filmā galvenās lomas atveido Mels Gibsons, Renē Ruso, Gērijs Sinīzs, Delrojs Lindo un Lili Teilore.
Multimiljonāra Toma Malena (Gibsons) dēls tiek nolaupīts, taču, sākotnēji piekritis maksāt izpirkuma maksu, Malens nolemj izpirkuma naudu pārvērst par atlīdzību.
Šeduva
Šeduva ir pilsēta Lietuvā starp Šauļiem un Panevēžu. Apdzīvotā vieta rakstos pirmoreiz minēta 1539. gadā.
Bruni
Bruni var būt:
Juiko Konno
Juiko Konno (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Svina baltums
Svina baltums jeb svina baltais (flake white, Kremnitzerweiss, blanc d'argent) ir mākslīgi iegūts svinu saturošs balts pigments. Pēc sastāva tas ir svina karbonāta (apmēram 70 %) maisījums ar svina hidroksīdu (30 %). Šo savienojumu proporcijas katrā pigmenta šķirnē ir citādas. Svina baltais ir pazīstams no seniem laikiem, to apraksta sengrieķu un romiešu autori, viduslaikos to ražoja Venēcijā un Holandē. Ievērojamas ražošanas vietas bija Ungārijas pilsēta Kremnica, vēlāk Austrijas pilsēta Kremsa. Šo pilsētu nosaukumus nes labākās svina baltā šķirnes. Svina balto ieguva ar vairākām metodēm, kas ietver sevī vai nu metāliskā svina pakļaušanu etiķskābes tvaiku un ogļskābās gāzes iedarbībai vai arī svina savienojumu un to šķīdumu apstrādi ar ogļskābo gāzi. Modernāka metode ir svina baltā iegūšana elektrolītiski.
Svina baltajam ir vesela rinda labu īpašību, kas to padara neaizvietojamu eļļas glezniecībā. Galvenā no tām ir lieliskā savienojamība ar eļļu, kuru tas uzņem 20-30%. Svina baltais ar to veido zināmu daudzumu svina ziepju, kas darbojas kā žūšanas katalizators — sikatīvs, paātrinot atmosfēras skābekļa piesaistīšanu un eļļas sacietēšanu. Krāsa žūst ātri un sacietē vienmērīgi visā biezumā, neveidojot plēvīti. Labi piesaistās citiem krāsu slāņiem un rada piemērotu virsmu nākamo slāņu piesaistei, kas uz svina baltās neveido pārrāvumus. Arī citas, lēnāk žūstošās krāsas, sajauktas ar svina balto, žūst ātrāk. Svina baltā krāsa veido labi sedzošu, lēni novecojošu un atmosfēras izturīgu slāni. Šī krāsa ir kā radīta daudzslāņu glezniecībai. Par to liecina visa Eiropas glezniecība — vecmeistaru darbi, kas gleznoti, izmantojot sarežģītu pagleznojumu un lazējumu struktūru, ir lieliski saglabājušies.
Svina baltajam piemīt arī dažas lietošanu ierobežojošas īpašības. Pigments ir indīgs, tas nedrīkst iekļūt gremošanas traktā. Ar to strādājot, vajadzētu lietot roku aizsargkrēmu, jo tas var uzsūkties arī caur ādu. Tieši toksiskuma dēļ daudzas firmas šo pigmentu vairs neražo un mūsdienās to izmanto tikai glezniecībā lietojamām krāsām. Svina baltais melnē, reaģējot ar sērūdeņraža zīmēm atmosfērā, kā arī brīvu sēru citos, ar to sajauktos pigmentos, tāpēc to nedrīkst lietot līmes tehnikās un kopā ar nekvalitatīviem pigmentiem eļļas tehnikā. Literatūrā sastopamais brīdinājums par svina baltā īpašību zaudēt segtspēju vairāk ir saistīts ar eļļas izmaiņām novecojot. To pašu var teikt arī par svina baltajam piedēvēto dzeltēšanu. Citiem baltajiem pigmentiem piemīt atsevišķas labas īpašības, bet tie nav piemēroti pastozai daudzslāņu glezniecībai.
Šugnani
Šugnani (pašnosaukums — хуг̌нӣ, хуг̌ну̊нӣ) ir viena no pamiriešu tautām. Šugnanu valoda pieder indoeiropiešu valodu saimes irāņu grupas austrumu atzaram.
Apzīvo vēsturisko Šugnanas apgabalu. Liela daļa Šugnanas apgabala ir grūti izbraucama un neapdzīvota, iedzīvotāji koncentrējas upju krastos. Tadžikistānā šugnani blīvi apdzīvo Šugnanas un Roštkalas rajonus, kā arī administratīvo centru — Horugas pilsētu. Saskaņā ar 1989. gada tautas skaitīšanas datiem Tadžikistānā tajā laikā dzīvoja 64 800 šugnaņu. Mūsdienās šugnanu skaits pārsniedz 100 tūkstoši. Afganistānā šugnani ieņem pretējo Pandžas upes krastu no Horugas.
Scheden
Scheden var būt šādu apdzīvoto vietu vai bijušo muižu vāciskais nosaukums:
Šķēde
Apdzīvotā vieta izveidojusies pie bijušās Šķēdes muižas (Scheden). Pēckara gados izauga par padomju saimniecības «Viesturi» (vēlāk «Šķēde») ciematu. Šķēdē atrodas apvienotā Šķēdes un Jaunlutriņu pagastu pārvalde, sākumskola, kultūras nams, bibliotēka.
Kordovas mošeja–katedrāle
Kordovas mošeja–katedrāle (es), arī Meskita, ir bijusī Kordovas kalifāta galvenā mošeja Kordovas vecpilsētā, kas pēc rekonkistas ir pārbūvēta par katoļu Sv. Jaunavas Marijas debesīs uzņemšanas katedrāli. 179 m garā un 134 m platā ēka ar 856 kolonnām ir viena no lielākajām sakrālajām būvēm pasaulē.
2007. gada 31. decembrī katedrāle atzīta par vienu no Divpadsmit Spānijas dārgumiem.
Šķēde (nozīmju atdalīšana)
Šķēde var būt:
Moriski
Moriski (arābu: موريسكيون، مواركة) bija Andalusas musulmaņi, kas oficiāli pieņēma kristietību, kā arī viņu pēcteči. Daži moriski turpināja slepeni praktizēt islāmu, tāpēc tos vajāja Spānijas inkvizīcija.